מכרז 03/2009
הזמנה להגשת הצעת מחיר למתן שירותי תחזוקה לאתר האינטרנט ומאגר המידע ושדרוג מערכת הסריקה
כללי
רשות ההגבלים העסקיים (להלן: "הרשות") מזמינה בזאת מציעים בתחום פיתוח ותחזוקת אפליקציות ואתרי אינטרנט להגיש הצעת מחיר לתחזוקת אתר האינטרנט ומאגר המידע בעברית ובאנגלית, ופיתוח \ שדרוג מערכת הסריקה של הרשות.

פרטים נוספים
מסמכי המכרז מפורסמים באתר האינטרנט של מינהל הרכש הממשלתי באגף החשב הכללי במשרד האוצרwww.mr.gov.il ובאתר הרשות www.antitrust.gov.il .
כנס ספקים יתקיים ביום 11.10.09 בשעה 12:00 במשרדי הרשות רח' כנפי נשרים 22 קומה ג', ירושלים. ההשתתפות בכנס ספקים הינה חובה.
בשאלות והבהרות יש לפנות בכתב בלבד עד ליום 14.10.09 בשעה 14:00 למנהל מחלקת מחשוב ברשות מר פלג שפיר באמצעות הדוא"ל peleg@aa.gov.il או באמצעות הפקס 02-6515329 תוך ציון מספר הפקס ו/או הדוא"ל אליו ניתן להעביר את התשובות.
את ההצעה על צרופותיה יש להגיש במעטפה סגורה בשני העתקים עד ליום 21.10.09 בשעה 12:00 לתיבת המכרזים במשרדי הרשות, רח' כנפי נשרים 22 קומה ג', ירושלים.
במקרה של סתירה בין נוסח המודעה בעיתון לבין תוכן מסמכי המכרז תינתן עדיפות לאמור במסמכי המכרז.